|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | **РЕПУБЛИКА БЪЛГАРИЯ**НАЦИОНАЛНА ЗДРАВНООСИГУРИТЕЛНА КАСА |

Национална здравноосигурителна каса – РЗОК гр. Разград, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-970 от 20.07.2018 година на Вр. И.Д.Управител на НЗОК,

#### ОБЯВЯВА КОНКУРС

**ЗА ДЛЪЖНОСТ НАЧАЛНИК НА СЕКТОР**

**(ЕДНА ЩАТНА БРОЙКА)**

в сектор „Договаряне, контрол на извънболнична медицинска помощ, дентална помощ и аптеки“, отдел „Договаряне, контрол на извънболнична, болнична медицинска помощ, дентална помощ и аптеки“ в РЗОК гр. Разград, при следните условия:

1. Минимални изисквания, предвидени в нормативните актове за заемане на конкурсната длъжност:
* образование: Висше;
* образователно-квалификационна степен: Бакалавър/Магистър;
* професионален опит: 3 /три/ години;

или

* минимален ранг за заемане на длъжността: III-ти младши ранг.
1. Специалности, по които е придобито образованието: от направление Икономика или Медицина /за специалност Медицина се изисква образователно-квалификационна степен „Магистър“/.
2. Специфични изисквания за конкурсната длъжност: няма
3. Допълнителни изисквания за заемане на длъжността, съгласно утвърдена длъжностна характеристика:
* Да познава Закона за здравното осигуряване, Закона за бюджета на НЗОК, Национален рамков договор, както и други законови и подзаконови, общи и специални нормативни актове, формиращи правната рамка на дейността на НЗОК/РЗОК.
* притежаване на компютърни умения – Microsoft Word, Excel, Internet;

5. Начин за провеждане на конкурса:

* решаване на тест;
* интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС)/;
* декларация по чл.17, ал.2, т.1 от НПКДС;
* копие от документи за придобита образователно – квалификационна степен (документите издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища);
* копие на документи, удостоверяващи продължителността на професионалния опит (трудова книжка, служебна книжка, осигурителна книжка и/или официален документ на български език, доказващ извършване на дейност в чужбина);
* в случай, че кандидатът притежава съответния ранг за изпълнение на длъжността, представя заверено копие от служебна книжка;
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок след датата на публикуване на обявлението за конкурса в сградата на РЗОК гр. Разград, бул. “България”№ 36, ет.1, всеки работен ден от 09.00 до 12.00 часа и от 12.30 до 17.30 часа. Лице за контакт: Анелия Димитрова, тел.: 084/611 551.

Краен срок за подаване на документите до 17.30 часа на 13.08.2018 година включително.

8. Списъците и други съобщения във връзка с конкурса ще се обявяват на интернет страницата на НЗОК.

9. Описание на длъжността:

Ръководи, включително планира, организира, координира и контролира дейността на сектора, при спазване разпоредбите на законовите и подзаконови нормативни актове. Осъществява взаимодействие с вътрешни и външни потребители на дейностите извършвани от служителите на сектора. Прилага програми и политики за непрекъснато професионално усъвършенстване на служителите в сектора.

10. Размер на основната заплата определена за длъжността – от 650,00 лева до 2 100,00 лева (основния размер на заплатата за длъжността се определя от професионалния опит на спечелилия конкурса кандидат, съгласно нормативните актове, определящи формирането на възнаграждението).

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от <http://www.nhif.bg/>.